Frank Harary

Frank Harary (11. märts 1921 New York – 4. jaanuar 2005 Las Cruses) oli ameerika matemaatik, kaasaegse graafiteooria rajajaid.

Elukäik
Harary oli Süüriast ja Palestiinast pärit juudi immigrantide vanim poeg. Ta sündis kohas, kuhu 1930. aastatel ehitati Empire State Building. Bakalaureuse- ja magistrikraadi sai Brooklyni kolledžis aastatel 1941 ja 1945, doktorikraadi California ülikoolis Berkeleys 1948. aastal.

Aastatel 1948–1986 töötas Michigani ülikoolis (University of Michigan). Aastast 1987 kuni surmani oli New Mexico osariigi ülikooli (New Mexico State University, Las Cruses) arvutiteaduse teaduskonna professor ja emeriitprofessor. Ta oli baasajakirjade Journal of Combinatorial Theory ja Journal of Graph Theory üks asutajaid.

Frank Harary oli Aberdeeni (1972), Lundi (1978), Exeteri (1992) ja Makedoonia (Kreeka) ülikooli audoktor.

Teaduspanus
Kõige laiemat mõju on avaldanud tema elegantne monograafia graafiteooriastHarary, F. 1969, Graph Theory. Addison-Wesley., mis on tõlgitud ka saksa, vene ja jaapani keelde.

Harary panus graafiteooriasse on mitmekesine. Erilist huvi on äratanud järgmised alateemad:
 kindlat liiki graafide loendamine (inglise graph enumeration)Harary, F., Palmer, E. M, 1973. Graph Enumeration. Academic Press.;
 märgistatud graafid (signed graphs)Harary, F. 1953-54, On the notion of balance of a signed graph. – Michigan Math. Journal, vol. 2, pp. 143-146. – graafiteooria haru, mis kujunes välja ühe teoreetilise sotsiaalpsühholoogilise probleemi lahendamise käigus Cartwright, D. and Harary, F. 1956, Structural balance: a generalization of Heider's theory. – Psychological Review, vol. 63, pp. 277-293.;
 graafiteooria rakendused eri valdkondades, eriti sotsiaalteadustes.

Frank Harary on kirjutanud üle 700 artikli, neist 300 kaasautorina koos oma õpetajate, kolleegide või õpilastega.

Bibliograafia
 Harary, Frank, Robert Z. Norman, and Dorwin Cartwright, Structural Models: An Introduction to the Theory of Directed Graphs. New York: Wiley, 1965.
 Harary, Frank, Graph Theory (1969), Addison–Wesley, Reading, MA.
 Harary, Frank, and Edgar M. Palmer (1973), Graphical Enumeration. Academic Press, New York, NY.
 Arlinghaus, Sandra Lach, William C. Arlinghaus, and Frank Harary (2002), Graph Theory and Geography: An Interactive E-Book. New York: John Wiley and Sons.
 Hage, Per and Harary, Frank (1991), Exchange in Oceania: A Graph Theoretic Analysis (Oxford Studies in Social and Cultural Anthropology) , Oxford University Press.
 Hage, Per and Harary, Frank (1984), Structural Models in Anthropology (Cambridge Studies in Social and Cultural Anthropology), Cambridge University Press.
 Hage, Per and Harary, Frank (2007), Island Networks: Communication, Kinship, and Classification Structures in Oceania (Structural Analysis in the Social Sciences), Cambridge University Press.
 Harary, Frank (Editor) (1973), New Directions in the Theory of Graphs: Proceedings of the 1971 Ann Arbor Conference on Graph Theory, University of Michigan, Academic Press.
 Buckley, Fred and Harary, Frank (1990), Distance in Graphs, Perseus Press.
 Wilf, Herbert S. and Harary, Frank (Editors) (1971), Mathematical Aspects of Electrical Networks Analysis (Siam-Ams Proceedings, Volume 3), Symposium in Applied Mathematics, American Mathematical Society.
 Harary, Frank (Editor) (1979), Topics in Graph Theory, New York Academy of Sciences.
 Harary, Frank (1967), Graph Theory and Theoretical Physics, Academic Press.

Harary Eestis
Harary sai Eestis tuntuks pärast tema monograafia venekeelse tõlke ilmumist aastal 1973 (muid publikatsioone oli tollal raske kätte saada). Tänu tema austajate initsiatiivile õnnestus korraldada Frank Harary külaskäik Eestisse 1989. aasta kevadel. Tema ametlik vastvõtt ja avaloeng toimusid Tallinna Botaanikaaias, kuhu oli kokku tulnud graafiteoreetikuid Eestist, Lätist, Leedust, Valgevenest ja Ukrainast.

Eestit külastas ta loengutega kolm korda. Esines esimesel Eesti graafide ja rakenduste konverentsil Käärikul 1991. aasta kevadel. See konverents oli pühendatud Frank Harary 70. sünnipäevale.The First Estonian Conference on Graphs and Applications (dedicated to the 70 birthday of Prof. Frank Harary), 1991, Tartu University Press. Viimased külastusloengud toimusid 1993. aastal Tartus ja Tallinnas, lisaks osales ta festivalil Aegna saarel. Teine Eesti graafide ja rakenduste konverents Tallinnas 2006. aastal oli pühendatud Frank Harary mälestusele The Second Estonian Conference on Graphs and Applications, 2006. – Baltic Horizons, No 8 (107) (Special issue Dedicated to 270 years of Graph Theory and to memory of Frank Harary).

Viited

Välislingid
Koduleht

Kategooria:Ameerika Ühendriikide matemaatikud
Kategooria:Graafiteooria
Kategooria:California Ülikooli Berkeleys vilistlased
Kategooria:Sündinud 1921
Kategooria:Surnud 2005